HUMAN พุ่งกระฉูด 10% คาดเก็งกำไรก่อนหลุดบ่วง Cash Balance พรุ่งนี้
HUMAN พุ่งกระฉูด 10% คาดเก็งกำไรก่อนหลุดบ่วง Cash Balance พรุ่งนี้(26 ม.ค.) โดย ณ เวลา 11.38 น. อยู่ที่ระดับ 12.20 บาท บวก 1.10 บาท หรือ 9.91% ด้วยมูลค่าซื้อขาย 165.57 ล้านบาท
25 ม.ค. 2561

ผู้สื่อข่าวรายงานว่า บริษัท ฮิวแมนิก้า จำกัด (มหาชน) หรือ HUMAN  ณ เวลา 11.38 น. อยู่ที่ระดับ 12.20 บาท บวก 1.10 บาท หรือ 9.91% ด้วยมูลค่าซื้อขาย 165.57 ล้านบาท ราคาหุ้นทุบสถิตินิวไฮต่อเนื่องนับตั้งแต่เข้าตลาดเมื่อวันที่ 8 ธ.ค. 60 คาดนักลงทุนเก็งกำไรก่อนหลุดบ่วง Cash Balance พรุ่งนี้

บล.ดีบีเอส วิคเคอร์ส ระบุในบทวิเคราะห์ว่า ยังไม่พบหลักทรัพย์ที่มีโอกาสติด Cash Balance 6 สัปดาห์ ที่จะใช้สัปดาห์หน้าวานนี้ตลาดฯประกาศขยายเวลาการใช้ Cash Balance กับ TVD เริ่ม 25 ม.ค.-14 ก.พ.61
ด้าน ADB (ตลาด MAI) เข้าเกณฑ์ทุกประการ ยกเว้น Trailing P/E ยังต่ำกว่า 40.0 เท่า ราคาหุ้นปิดวันพฤหัสนี้หรือ 25 ม.ค.61 ต้องมากกว่าหรือเท่ากับ 1.98 บาท จึงจะเข้าเกณฑ์ ซึ่งก็ยังสูงกว่าราคาปิดวานนี้ที่ 1.66 บาทอยู่ 19.3% จึงต้องติดตามต่อไป แต่ดูแล้วยังยาก
ส่วนหลักทรัพย์หมดอายุใช้ Cash Balance ตลาดฯอาจมีการเก็งกำไรล่วงหน้าเรื่องหลุด Cash Balance แต่ต้องติดตามว่าตลาดฯจะประกาศขยายเวลาหรือไม่ สำหรับวันศุกร์หรือ 26 ม.ค.61 เป็น ASAP และ HUMAN
บล.เคทีบี ระบุในบทวิเคราะห์ว่า HUMAN: (ซื้อ, ราคาเป้าหมาย 13 บาท) เตรียมเดินสายโรดโชว์สิงคโปร์ในวันที่ 25 -27 ม.ค.นี้ มั่นใจสถาบันให้การตอบรับอย่างท่วมท้น ด้านผู้บริหาร”สุนทร เด่นธรรม” เตรียมเปิดตัวโปรดักท์ใหม่ “Performance Management Outsourcing” ในไตรมาส1/61 วางเป้ารายได้ปี 61 เติบโต 20-30% จากปีก่อน
ความเห็น: กรอบการเติบโตของรายได้ที่ผู้ถือหุ้นตั้งไว้สอดคล้องกับประมาณการของเราซึ่งคาดรายได้เติบโต 25% เทียบช่วงเดียวกันของปีก่อน ในขณะที่การออกสินค้าใหม่อย่าง Performance Management Outsourcing จะช่วยให้บริษัทมีสินค้าที่คอยสนับสนุนธุรกิจ back office outsourcing ให้ครอบคลุมมากขึ้น สามารถใช้ฐานลูกค้าเดิมได้อย่างมีประสิทธิภาพและใช้ประโยชน์จาก High operating leverage หนุน Gross margin โดยคาดกำไรปี 61 สามารถเติบโตได้ราว 70% เทียบช่วงเดียวกันของปีก่อน แนะนำ”ซื้อ”ราคาเหมาะสม 13.00 บาท